నందమూరి బాలకృష్ణ హీరోగా బి.గోపాల్ దర్శకత్వంలో రూపొందిన 'రౌడీ ఇన్స్పెక్టర్' చిత్రం ఆ రోజుల్లో జయకేతనం ఎగురవేసింది. ఇవాళ్టితో ఈ చిత్రం పాతికేళ్ళు పూర్తి చేసుకుంది.  ఈ సందర్భంగా ఆ చిత్రవిశేషాలను గుర్తు చేసుకుందాం...బాలకృష్ణ హీరోగా విజయలక్ష్మీ ఆర్ట్ పిక్చర్స్ పతాకంపై బి.గోపాల్ దర్శకత్వంలో టి.త్రివిక్రమరావు నిర్మించిన చిత్రం 'రౌడీ ఇన్స్పెక్టర్' బాలకృష్ణ సరసన విజయశాంతి నటించిన ఈ చిత్రం 1992 మే 7న విడుదలై విజయఢంకా మోగించింది.ఈ చిత్ర కథ విషయానికి వస్తే, ఇన్స్పెక్టర్ రామరాజు ఓ నిజాయితీ పరుడైన పోలీస్ అధికారి. తప్పు చేస్తే సొంత తమ్ముడినైనా శిక్షించే రకం. అతని నిజాయితీని చూసి ఆటో రాణీ మనసు పారేసుకుంటుంది. ఊళ్ళో పెద్ద రౌడీగా పేరున్న బొబ్బర్లంక రామబ్రహ్మం, ఎలాగైనా రామరాజును అంతమొందించాలని చూస్తుంటాడు. ఐజీని చంపి ఆ నేరం రామరాజుపై వేస్తారు విలన్లు. దాని నుండి తప్పించుకొని, దుర్మార్గులను రామరాజు ఎలా అంతమొందించాడన్నదే కథ...'రౌడీ ఇన్స్పెక్టర్' చిత్రంలో జగ్గయ్య, నిర్మలమ్మ, అన్నపూర్ణ, హరీశ్, కోట శ్రీనివాసరావు, మోహన్ రాజ్, కెప్టెన్ రాజ్, సాయికుమార్, శ్రీహరి, బ్రహ్మానందం తదితరులు నటించారు. ఈ చిత్రానికి ఆంజనేయ ప్రసాద్ కథను అందించగా, పరుచూరి సోదరులు మాటలు రాశారు.  ఈ చిత్రానికి బప్పిలహరి సంగీతం సమకూర్చగా భువనచంద్ర పాటలు రాశారు.  ఆడియో పెద్ద హిట్. పాటలను తెరపై కనువిందు చేసేలా చిత్రీకరించారు.'రౌడీ ఇన్ స్పెక్టర్' చిత్రం యాభై రోజులకే నాలుగు కోట్ల ఇరవై ఐదు లక్షలు పోగేసి, అప్పట్లో రికార్డ్ సృష్టించింది.  ఈ చిత్రాన్ని హిందీలో 'రౌడీ ఇన్స్పెక్టర్'గానూ, తమిళంలో 'ఆటోరాణీ'గానూ డబ్ చేసి విడుదల చేయగా, అక్కడా విజయం సాధించింది. మూడు భాషల్లోనూ ఈ చిత్రం రజతోత్సవం జరుపుకోవడం ఓ అరుదైన రికార్డుగా నిలచింది. ఈ చిత్రం అభిమానులను విశేషంగా అలరించి, పాతికపైగా కేంద్రాలలో శతదినోత్సవం జరుపుకొంది... ఈనాటికీ ఇందులోని పాటలు అభిమానులను అలరిస్తూనే ఉండడం విశేషం.
nandamuri balakrishna heeroga bi.gopal darsakatvamlo roopondina 'roudy inspector' chitram aa rojullo jayaketanam eguravesindi. ivaaltitoe ee chitram paatikellu puurti chesukundi.  ee sandarbhamgaa aa chitraviseshaalanu gurtu chesukundam...balakrishna heeroga vijayalakshmi art pictures pataakampai bi.gopal darsakatvamlo ti.trivikramarao nirminchina chitram 'roudy inspector' balakrishna sarasana vijayasanti natinchina ee chitram 1992 mee 7na vidudalai vijayadanka moginchindi.ee chitra katha vishayaaniki vaste, inspector ramaraju oo nijaayitii parudaina polies adhikari. tappu cheste sonta tammudinainaa shikshinche rakam. athani nijaayitiini chusi auto raanii manasu paaresukuntundi. oollo pedda roudiigaa paerunna bobbarlanka ramabrahmam, elagaina ramarajunu antamondinchaalani chustuntaadu. igni champi aa neram ramarajupai vestaaru vilanlu. daani nundi tappinchukoni, durmaargulanu ramaraju ela antamondinchaadannade katha...'roudy inspector' chitramlo jaggayya, nirmalamma, annapurna, hareesh, kota srinivasarao, mohan raj, kepten raj, saikumar, srihari, brahmanandam taditarulu natinchaaru. ee chitraaniki aanjaneya prasad kathanu andinchagaa, paruchuri sodarulu maatalu raasaaru.  ee chitraaniki bappilahari sangeetam samakuurchagaa bhuvanachandra paatalu raasaaru.  audio pedda hit. paatalanu terapai kanuvindu chesela chitreekarinchaaru.'roudy in spector' chitram yabhai rojulake naalugu kotla iravai aidu lakshalu pogesi, appatlo recard srushtinchindi.  ee chitraanni hindeelo 'roudy inspector'gaanuu, tamilamlo 'autorani'gaanuu dub chesi vidudala cheyagaa, akkada vijayam saadhinchindi. moodu bhaashalloonuu ee chitram rajatotsavam jarupukovadam oo arudaina rikarduga nilachindi. ee chitram abhimaanulanu visaeshamgaa alarinchi, paatikapaigaa kendraalalo satadinotsavam jarupukondi... eenaatikee indulooni paatalu abhimaanulanu alaristune undadam visesham.